Iga valitud usaldusisik esindab automaatselt kõiki töötajaid. Kui on valitud mitu usaldusisikut, võib üldkoosolek otsustada anda igale usaldusisikule esindada ainult kindla grupi töötajatest. Selline otsus on eriti põhjendatud olukordades, kus on valitud mitu usaldusisikut töötajate geograafilise paiknemise tõttu. Kuna mitu usaldusisikut saab valida ainult kokkuleppel tööandjaga, on sellise võimaluse andmisel töötajatele mõistlik lisada  nõue, et usaldusisikute volitused seotakse kindlate töötajate gruppidega. See väldib olukorda, kus usaldusisikul on õigus tööst vabale ajale arvestades kõigi töötajate arvu, kuigi reaalselt esindab ta sellest vaid osa.